aristoteles-et-corpus-aristotelicum.politica 3.1281b
ὅμως ἐνδέχεται συνελθόντας εἶναι βελτίους ἐκείνων , οὐχ ὡς ἕκαστον ἀλλʼ ὡς σύμπαντας , οἷον τὰ συμφορητὰ δεῖπνα τῶν ἐκ μιᾶς δαπάνης χορηγηθέντων · πολλῶν γὰρ ὄντων ἕκαστον μόριον ἔχειν ἀρετῆς καὶ φρονήσεως , καὶ γίνεσθαι συνελθόντας ὥσπερ ἕνα ἄνθρωπον τὸ πλῆθος , πολύποδα καὶ πολύχειρα καὶ πολλὰς ἔχοντʼ αἰσθήσεις , οὕτω καὶ περὶ τὰ ἤθη καὶ τὴν διάνοιαν . διὸ καὶ κρίνουσιν ἄμεινον οἱ πολλοὶ καὶ τὰ τῆς μουσικῆς ἔργα καὶ τὰ τῶν ποιητῶν · ἄλλοι γὰρ ἄλλο τι μόριον , πάντα δὲ πάντες . ἀλλὰ τούτῳ διαφέρουσιν οἱ σπουδαῖοι τῶν ἀνδρῶν ἑκάστου τῶν πολλῶν , ὥσπερ καὶ τῶν μὴ καλῶν τοὺς καλούς φασι , καὶ τὰ γεγραμμένα διὰ τέχνης τῶν ἀληθινῶν , τῷ συνῆχθαι τὰ διεσπαρμένα χωρὶς εἰς ἕν , ἐπεὶ κεχωρισμένων γε κάλλιον ἔχειν τοῦ γεγραμμένου τουδὶ μὲν τὸν ὀφθαλμὸν ἑτέρου δέ τινος ἕτερον μόριον . εἰ μὲν οὖν περὶ πάντα δῆμον καὶ περὶ πᾶν πλῆθος ἐνδέχεται ταύτην εἶναι τὴν διαφορὰν τῶν πολλῶν πρὸς τοὺς ὀλίγους σπουδαίους , ἄδηλον , ἴσως δὲ νὴ Δία δῆλον ὅτι περὶ ἐνίων ἀδύνατον ( ὁ γὰρ αὐτὸς κἂν ἐπὶ τῶν θηρίων ἁρμόσειε λόγος · καίτοι τί διαφέρουσιν ἔνιοι τῶν θηρίων ὡς ἔπος εἰπεῖν ; ) · ἀλλὰ περὶ τὶ πλῆθος οὐδὲν εἶναι κωλύει τὸ λεχθὲν ἀληθές . διὸ καὶ τὴν πρότερον εἰρημένην ἀπορίαν λύσειεν ἄν τις διὰ τούτων καὶ τὴν ἐχομένην αὐτῆς , τίνων δεῖ κυρίους εἶναι τοὺς ἐλευθέρους καὶ τὸ πλῆθος τῶν πολιτῶν . τοιοῦτοι δʼ εἰσὶν ὅσοι μήτε πλούσιοι μήτε ἀξίωμα ἔχουσιν ἀρετῆς μηδὲ ἕν . τὸ μὲν γὰρ μετέχειν αὐτοὺς τῶν ἀρχῶν τῶν μεγίστων οὐκ ἀσφαλές ( διά τε γὰρ ἀδικίαν καὶ διʼ ἀφροσύνην τὰ μὲν ἀδικεῖν ἀνάγκη τὰ δʼ ἁμαρτάνειν αὐτούς ) · τὸ δὲ μὴ μεταδιδόναι μηδὲ μετέχειν φοβερόν ( ὅταν γὰρ ἄτιμοι πολλοὶ καὶ πένητες ὑπάρχωσι , πολεμίων ἀναγκαῖον εἶναι πλήρη τὴν πόλιν ταύτην ) . λείπεται δὴ τοῦ βουλεύεσθαι καὶ κρίνειν μετέχειν αὐτούς . διόπερ καὶ Σόλων καὶ τῶν ἄλλων τινὲς νομοθετῶν τάττουσιν ἐπί τε τὰς ἀρχαιρεσίας καὶ τὰς εὐθύνας τῶν ἀρχόντων , ἄρχειν δὲ κατὰ μόνας οὐκ ἐῶσιν . πάντες μὲν γὰρ ἔχουσι συνελθόντες ἱκανὴν αἴσθησιν , καὶ μιγνύμενοι τοῖς βελτίοσι τὰς πόλεις ὠφελοῦσιν , καθάπερ ἡ μὴ καθαρὰ τροφὴ μετὰ τῆς καθαρᾶς τὴν πᾶσαν ποιεῖ χρησιμωτέραν τῆς ὀλίγης · χωρὶς δʼ ἕκαστος ἀτελὴς περὶ τὸ κρίνειν ἐστίν . ἔχει δʼ ἡ τάξις αὕτη τῆς πολιτείας ἀπορίαν πρώτην μὲν ὅτι δόξειεν ἂν τοῦ αὐτοῦ εἶναι τὸ κρῖναι τίς ὀρθῶς ἰάτρευκεν , οὗπερ καὶ τὸ ἰατρεῦσαι καὶ ποιῆσαι ὑγιᾶ τὸν κάμνοντα τῆς νόσου τῆς παρούσης · οὗτος δʼ ἐστὶν ὁ ἰατρός .
Lemmas: ὅμως ἐνδέχομαι συνέρχομαι εἰμί ἀγαθός ἐκεῖνος , οὐ ὡς ἕκαστος ἀλλά ὡς σύμπας , οἷος ὁ συμφορητός δεῖπνον ὁ ἐκ εἷς δαπάνη χορηγέω · πολύς γάρ εἰμί ἕκαστος μόριον ἔχω ἀρετή καί φρόνησις , καί γίγνομαι συνέρχομαι ὥσπερ εἷς ἄνθρωπος ὁ πλῆθος , πολύπους καί πολύχειρ καί πολύς ἔχω αἴσθησις , οὕτως καί περί ὁ ἦθος καί ὁ διάνοια . διό καί κρίνω ἀγαθός ὁ πολύς καί ὁ ὁ μουσική ἔργον καί ὁ ὁ ποιητής · ἄλλος γάρ ἄλλος τις μόριον , πᾶς δέ πᾶς . ἀλλά οὗτος διαφέρω ὁ σπουδαῖος ὁ ἀνήρ ἕκαστος ὁ πολύς , ὥσπερ καί ὁ μή καλός ὁ καλός φημί , καί ὁ γράφω διά τέχνη ὁ ἀληθινός , ὁ συνάγω ὁ διασπείρω χωρίς εἰς εἷς , ἐπεί χωρίζω γε καλός ἔχω ὁ γράφω εδί μέν ὁ ὀφθαλμός ἕτερος δέ τις ἕτερος μόριον . εἰ μέν οὖν περί πᾶς δῆμος καί περί πᾶς πλῆθος ἐνδέχομαι οὗτος εἰμί ὁ διαφορά ὁ πολύς πρός ὁ ὀλίγος σπουδαῖος , ἄδηλος , ἴσως δέ νή Ζεύς δῆλος ὅτι περί ἔνιοι ἀδύνατος ( ὁ γάρ αὐτός ἄν ἐπί ὁ θηρίον ἁρμόζω λόγος · καίτοι τίς διαφέρω ἔνιοι ὁ θηρίον ὡς ἔπος λέγω ; ) · ἀλλά περί τίς πλῆθος οὐδείς εἰμί κωλύω ὁ λέγω ἀληθής . διό καί ὁ πρότερος λέγω ἀπορία λύω ἄν τις διά οὗτος καί ὁ ἔχω αὐτός , τίς δέω κύριος εἰμί ὁ ἐλεύθερος καί ὁ πλῆθος ὁ πολίτης . τοιοῦτος δέ εἰμί ὅσος μήτε πλούσιος μήτε ἀξίωμα ἔχω ἀρετή μηδέ εἷς . ὁ μέν γάρ μετέχω αὐτός ὁ ἀρχή ὁ μέγας οὐ ἀσφαλής ( διά τε γάρ ἀδικία καί διά ἀφροσύνη ὁ μέν ἀδικέω ἀνάγκη ὁ δέ ἁμαρτάνω αὐτός ) · ὁ δέ μή μεταδίδωμι μηδέ μετέχω φοβερός ( ὅταν γάρ ἄτιμος πολύς καί πένης ὑπάρχω , πολέμιος ἀναγκαῖος εἰμί πλήρης ὁ πόλις οὗτος ) . λείπω δή ὁ βουλεύω καί κρίνω μετέχω αὐτός . διόπερ καί Σόλων καί ὁ ἄλλος τις νομοθέτης τάσσω ἐπί τε ὁ ἀρχαιρεσία καί ὁ εὔθυνα ὁ ἄρχων , ἄρχω δέ κατά μόνος οὐ ἐάω . πᾶς μέν γάρ ἔχω συνέρχομαι ἱκανός αἴσθησις , καί μείγνυμι ὁ ἀγαθός ὁ πόλις ὠφελέω , καθά ὁ μή καθαρός τροφή μετά ὁ καθαρός ὁ πᾶς ποιέω χρήσιμος ὁ ὀλίγος · χωρίς δέ ἕκαστος ἀτελής περί ὁ κρίνω εἰμί . ἔχω δέ ὁ τάξις οὗτος ὁ πολιτεία ἀπορία πρῶτος μέν ὅτι δοκέω ἄν ὁ αὐτός εἰμί ὁ κρίνω τίς ὀρθός ἰατρεύω , ὅς καί ὁ ἰατρεύω καί ποιέω ὑγιής ὁ κάμνω ὁ νόσος ὁ πάρειμι · οὗτος δέ εἰμί ὁ ἰατρός .